NaiveNeuron/SloPal huggingface dataset:
Borec, Tomáš, minister spravodlivosti SR (2012-11-07):
Ďakujem veľmi pekne za slovo, pani predsedajúca. Vážené panie poslankyne, vážení páni poslanci, aj tento vládny návrh zákona o núdzových zásobách ropy a ropných výrobkov a o riešení stavu ropnej núdze a o doplnení zákona č. 309 o podpore obnoviteľných zdrojov energie a vysoko účinnej kombinovanej výroby predkladám z dôvodu potreby transpozície smernice Rady 2009/119/ES zo 14. septembra 2009, ktorou sa členským štátom ukladá povinnosť udržiavať minimálne zásoby ropy alebo ropných výrobkov. Táto smernica bola prijatá predovšetkým s cieľom zosúladiť systém núdzových zásob ropy a ropných výrobkov podľa predpisov Európskej únie so systémom núdzových zásob uplatňovaným na základe medzinárodno energetického programu, ktorým sú viazané členské štáty Medzinárodnej energetickej agentúry. Členské štáty Európskej únie sú povinné predmetnú smernicu implementovať do svojich národných legislatív najneskôr do 31. decembra 2012. Núdzové zásoby a riešenie stavu ropnej núdze boli doteraz upravené zákonom č. 170/2001 Z. z. o núdzových zásobách roby a ropných výrobkov a o riešení stavu ropnej núdze v znení neskorších predpisov. Z dôvodu rozsiahlosti úprav v dôsledku transpozície smernice Rady je potrebné predložiť nový zákon o núdzových zásobách, ktorý ruší a nahrádza zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze. Predloženým návrhom zákona sa mení najmä spôsob a metodika výpočtu a vykazovania núdzových zásob, ruší sa rozdelenie núdzových zásob do troch kategórií, stanovuje sa režim a spôsob vykazovania núdzových zásob a osobitných zásob a upravujú sa postupy v núdzovom režime v súlade s núdzovými postupmi podľa predpisov Európskej únie a Medzinárodnej energetickej agentúry. Tieto zmeny spôsobia nárast úrovne núdzových zásob, ktoré je správa rezerv povinná v nasledujúcich rokoch udržiavať. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná a súčasne v súlade s právom Európskej únie. Vzhľadom na náročné diskusie ohľadom budúcej formy zabezpečenia núdzových zásob či už štátny model, alebo uloženie povinnosti podnikateľským subjektom, alebo agentúrny model, správa rezerv navrhla zmeny, ktoré umožnia na zmluvnom základe na účely núdzových zásob na prechodné obdobie, to jest do času definitívneho vyriešenia zabezpečenia núdzových zásob použiť aj zásoby vo vlastníctve podnikateľov. Zároveň žiadam, aby bola táto alebo tento návrh zákona schválený v súlade so spoločnou správou gestorského výboru. Ďakujem veľmi pekne za pozornosť.
Bugár, Béla, podpredseda NR SR (2016-04-27):
Pani poslankyňa Dubačová.
Pellegrini, Peter, predseda NR SR (2023-11-14):
Pán poslanec Pročko.
P. Paška, predseda NR SR: (2009-06-03):
(Hlasovanie.) 79 prítomných, 21 za, 1 proti, 57 sa zdržalo. Tento návrh sme neschválili. Ďalej, pán spravodajca.
Paška, Pavol, predseda NR SR (2014-10-15):
(Hlasovanie.) 135 prítomných, 77 bolo za, 4 proti, 54 sa zdržalo. Schválili sme zákon č. 462 o organizácii pracovného času v doprave. Ďakujem pekne, dámy a páni, boli to jediné dva prerokované body. Po päťminútovej prestávke budeme pokračovať v prerušenom rokovaní. (Prestávka.) (Po prestávke.)
Kéry, Marián, poslanec NR SR (2020-07-23):
Ďakujem za slovo, vážený pán predsedajúci. Pán minister Richter, musím povedať, že vaše vystúpenie bolo naozaj kultivované a aj vyvážené, pretože nekritizovali ste vládu za každú cenu, ale dokázali ste oceniť aj kroky a opatrenia, ktoré táto nová vláda prijala, ale na druhej strane ste sa, samozrejme, nemohli vyhnúť kritike, pretože tie opatrenia, ktoré jednak boli prijaté, prišli veľmi neskoro a niektoré neprišli vôbec. Vy ste povedali, že v náročných časoch občania dvojnásobne oceňujú silného lídra. To je pravda. Ja vás doplním v tom, že lídra, ktorý v ťažkých časoch dokáže spájať, a nie rozdeľovať. Žiaľ, pán premiér Igor Matovič, tieto kritériá vôbec nespĺňa. Ale najsilnejšie posolstvo z vášho vystúpenia hovorilo o tom, na čo sme ešte v predvolebnej kampani strana SMER – sociálna demokracia upozorňovala, a to, že môže prísť k demontáži sociálneho štátu. A naozaj sa to deje. Pomenovali ste veci a vypichnem najmä to, že tu sa nám v Národnej rade podarilo schváliť ten 13. dôchodok, ale, žiaľ, táto vládna väčšina rozhodla o tom, že nebude vyplatený v decembri 13. dôchodok, ale ide sa na úspornejšiu variantu vianočného dôchodku. Naozaj mňa veľmi mrzí, že vláda sa rozhodla zrušiť obedy zadarmo. A presne, ako ste povedali, to nebolo len to, že rodičia ušetrili za tieto obedy, ale za tým jedným stolom sa stretli deti či už z chudobnejších, bohatých rodín a mohli jesť to isté jedlo, to znamená aj podpora zdravého stravovania. A naozaj vláda ide pripravovať aj zrušenie minimálnej mzdy... (Prerušenie vystúpenia časomerom.)
Pellegrini, Peter, predseda NR SR (2014-12-11):
Prezentujme sa a hlasujme o návrhu pani spravodajkyne. (Hlasovanie). Prítomných 133 poslancov, za hlasovalo 58, proti boli 2, zdržalo sa 71, nehlasovali 2. Návrh sme neschválili. Teraz poprosím pána poslanca Švejnu, aby uviedol návrh na hlasovanie o návrhu pána poslanca Osuského na vydanie zákona, ktorým sa dopĺňa zákon č. 85/2005 Z. z. o politických stranách, tlač 1298. Nech sa páči, pán poslanec, uveďte hlasovanie. (Hlasovanie o návrhu poslanca Národnej rady Slovenskej republiky Petra Osuského na vydanie zákona, ktorým sa dopĺňa zákon č. 85/2005 Z. z. o politických stranách a politických hnutiach v znení neskorších prepisov , tlač 1298.)
Kaščáková, Renáta, poslankyňa NR SR (2019-09-10):
Krátko, lebo už sa blíži čas hlasovania. Je tu ruch. Áno, Natália, hovoríš o tých synergických efektoch, že filmovačka, to nie je len samotná filmová produkcia, ale aj hotely, catering, reštaurácia a tak ďalej. Áno, ja som hovorila o cene jedného nakrúcacieho dňa, ktorý zahŕňa toto všetko. To znamená, že pri tom všetkom servise by ten jeden nakrúcací deň nemal stáť viac ako, a to sme, naozaj buďme obrovsky veľkorysí, viac ako 100-tisíc eur, aj to už musí byť naozaj veľká produkcia. Takže ja som v tom myslela aj toto. Samozrejme, že ak by to všetko ideálne fungovalo a tie peniaze by tu naozaj reálne preinvestované boli, tak by to práve že bolo cítiť nárastom výkonov práve týchto aj, aj sprievodných sektorov, ktoré sú naviazané na filmový priemysel. A druhá vec. Tvoj optimizmus, že týmto krokom naštartujeme nejaký filmový priemysel, je fajn, ale tí producenti, a je to, je to realita, jednoducho na Slovensko neprídu iba kvôli tomu, že tu máme pekné exteriéry, pretože práve to, že nám tu chýbajú ateliéry, chýbajú nám tu štúdiá, chýba nám tu servis, ľudia, proste kompletné zázemie, tak jednoducho sem neprídu si rozložiť ten svoj base camp. Rozložia si ho v nejakej krajine, kde celý tento servis majú. A na Slovensku si prídu akurát tak vytiahnuť tú vratku prostredníctvom slovenských koprodukčných firiem, nejakých partnerov, ktorí v tom dokážu chodiť a ktorí tie podmienky majú nastavené tak, že ich vôbec nikto neskontroluje. A práve preto tento stimul nie je naozajstným stimulom. Ničomu nepomôže, akurát nejakým spôsobom vytuneluje prostriedky, ktoré by inak mohli poslúžiť viacerým iným filmárom, ktorí by možno mohli natočiť nejaké naozaj slovenské a kvalitné projekty. Takže ochudobňuje v podstate aj nás divákov o možno nejaké iné kvalitné projekty.
Žitňanská, Jana, poslankyňa NR SR (2013-10-16):
Ďakujem veľmi pekne. Vážená pani predsedajúca, pán minister, ctené kolegyne, kolegovia, rovnako som plánovala vystúpiť k tomuto bodu. Chcem ale možno doplniť pána poslanca Zajaca. A zároveň sa chcem aj vyjadriť k pánu ministrovi, vy ste hovorili o tom, že jeden novelizačný bod bude stiahnutý. Len tam ony sú tri, tie novelizačné body, ktoré sú tam, kde to treba, len aby sme si to ujasnili, to sú tri novelizačné body, sú to konkrétne body 6, 7 a 8, ktoré, ak by boli prijaté, mohli by vážne ohroziť schopnosť ľudí ZŤP, seniorov, študentov sa prepravovať. Tie dôvody, prečo by malo byť zachované takéto zvýhodnené cestovné, myslím si, nemusíme si tu rozoberať. Naozaj v čase ekonomickej krízy, v čase vysokej nezamestnanosti, a teda naozaj keď veľa ľudí živorí najmä v týchto aj kategóriách ľudí, v týchto skupinách ľudí, si myslím, že je namieste ponechať ten systém taký, aký je, aby teda sa nestalo, že síce pristúpime k debarierizácii vlakov, staníc, ale tí ľudia si to nebudú môcť dovoliť. O tom bode 6 hovoril pán poslanec Zajac, ja dopĺňam teda aj bod 7, ktorý by bolo potrebné vypustiť, a takisto bod 8. Vysvetlím to. Bod 7. Podobne ako v prípade § 9 ods. 2, tak aj novelizácia § 9 ods. 4 vytvára legislatívnu úpravu pre obmedzovanie alebo rušenie zliav cestovného pre zdravotne ťažko postihnutých seniorov alebo aj študentov, preto teda je ten návrh vypustiť tento bod a rovnako aj novelizačný bod 8. Odôvodnenie. Návrh novelizácie odstraňuje povinnosť dopravcu stanovenú v doterajšom § 16 ods. 1 písm. e) uľahčovať prepravu vybraných skupín cestujúcich, cestujúcich s detským kočíkom a so zvieratami a prepravu psov so špeciálnym výcvikom. V dôvodovej správe sa uvádza, že sa jedná o duplicitu s písmenom a) zákona, čo ale nezodpovedá skutočnosti. Platný zákon navyše v § 43 ods. 11 písm. b) porušenie tejto povinnosti považuje za správny delikt s príslušnými sankciami, ktoré by sa stali neúčinné. Zrušenie tejto povinnosti nemá opodstatnenie a dotýka sa napr. prepravy zdravotne ťažko postihnutých, rodičov s kočíkom, prepravy slepeckých alebo asistenčných psov zdravotne postihnutých občanov. Čiže aj tento bod navrhujem novelizovať, rovnako ako povedal pán poslanec Zajac, v tomto prvom čítaní práve kvôli týmto návrhom nepodporíme túto novelu. V prípade, že tieto body budú odstránené, tak naozaj si vysoko vážim váš prístup k debarierizácii a s radosťou podporím váš návrh. Ďakujem.
Fecko, Martin, poslanec NR SR (2013-03-20):
Áno, jasné, jasné, v  pohode.
B. Bugár, podpredseda NR SR: (2005-02-09):
(Hlasovanie.) Prítomných 135 poslancov, za návrh 96, proti 7, zdržalo sa 30, nehlasovali 2. Konštatujem, že táto časť vášho návrhu bola schválená. Nech sa páči. M. Maxon, poslanec: Časť B uznesenia znie: Národná rada Slovenskej republiky upozorňuje vládu Slovenskej republiky, osobitne však Ministerstvo pôdohospodárstva Slovenskej republiky, na platnosť uznesenia č. 1330 z 2. novembra 2004 predovšetkým v bodoch 5 a 6 tohto uvedeného uznesenia.
Jasaň, Viliam, poslanec NR SR (2012-10-26):
Ďakujem pekne, pani predsedajúca. Vážený pán kolega, no máte to trošku pomýlené, možno úmyselne, možno neúmyselne, to ja neviem. Ale toto nie je predkladaný zákon zo ZMOS-u, to je len, aby zákon o obecnom zriadení platil všade rovnako. V každej samospráve. Aj v tej bratislavskej. Nerobte bratislavskú samosprávu viac, ako je samospráva v niektorej inej obci alebo v niektorom inom meste. Druhá poznámka. Ja som tiež bol poslancom mesta a podľa môjho názoru zástupca primátora, zástupca starostu tam nie je na to, aby kontroloval primátora alebo starostu, ale aby zodpovedal za určitú časť výkonu v samospráve. A ak je tam človek, s ktorým si starosta, primátor rozumie, tak aj ten výkon samosprávy je lepší. Ak si vzájomne nerozumejú, tak je to horšie. Tretia poznámka. Keď som niekedy v roku 2010 spolu s kolegom predkladal novelu zákona o Bratislave, kde sme navrhli, a prešlo to, znížiť počet poslancov miestnych zastupiteľstiev, miestnych a v mestskom zastupiteľstve v Bratislave, bolo tu veľmi veľa kriku, aké je to nedemokratické, ako sme sa s nikým neradili, ako je to riešené od stola. A, čuduj sa svete, teraz to vyhovuje všetkým. No predstavte si, že by sme to boli konzultovali s vtedajšími poslancami, no kto by hlasoval, rozhodoval proti sebe? No nikto. Ale to len na okraj. Naozaj si myslím, že zákon o obecnom zriadení má platiť na území celého Slovenska pre všetkých rovnako. Ďakujem.
R. Kaliňák, podpredseda vlády a minister vnútra SR: (2008-09-09):
Prvý zákon, teda číslo tlače 723, ktorým sa menia a dopĺňajú zákony v súvislosti so zavedením meny euro. Zákon celkovo mení pomerne veľký počet noriem, predovšetkým aby sme prispôsobili všetky naše úpravy novým číslam veľmi jednoduché, pochopiteľné, všetky pokuty, všetky poplatky, všetky sumy, kde dochádza k platbám a, samozrejme, aj všetky tie zákony, ktoré sa dotýkajú platov všetkých zamestnancov ministerstva vnútra vo všetkých rôznych sférach, to znamená od štátnej správy cez hasičov, horskú službu, policajtov až po civilných zamestnancov ministerstva vnútra. Myslím si, že tento zákon obsahuje 38 článkov, taký je rozsah pôsobnosti ministerstva vnútra. Nemyslím, že je to zákon, ktorý treba osobitne ďalej odôvodňovať, a ďakujem za podporu tomuto zákonu.
Ďuriš Nicholsonová, Lucia, podpredsedníčka NR SR (2017-12-12):
Ďakujem pekne. A, pán poslanec Žarnay, žiadna faktická poznámka na vaše vystúpenie. Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Do rozpravy sa prihlásila pani poslankyňa Macháčková, nech sa páči.
Zemanová, Anna, poslankyňa NR SR (2018-05-16):
Ďakujem pekne za slovo. Ja by som len veľmi krátko vystúpila a to v súvislosti s úsporou, ďalšou úsporou tlačených materiálov, ale aj so zvýšeným komfortom práce s elektronickou, elektronickým čítaním dokumentov. Keď si porovnáme webstránku Národnej rady a zverejňované dokumenty a keď si ju porovnáme so stránkou, s webstránkou vlády Slovenskej republiky, kde sú zverejňované dokumenty na rokovanie vlády, tak veľmi ľahko zistíme rozdiel. Na stránke vlády, keď si otvoríte materiály predložené na rokovanie, máte možnosť vidieť dokumenty v tzv. prehliadači bez toho, aby ste celý materiál museli sťahovať do svojho počítača, resp. mobilu. Samozrejme, je tam aj táto možnosť si celý materiál stiahnuť v nejakom zipovacom dokumente. Domnievam sa, že táto funkcia, keby bola k dispozícii na stránke Národnej rady, by to veľmi uľahčilo komfort študovania dokumentov aj urýchlilo prácu poslancov, ale istotne aj novinárov a každého občana, ktorý bude chcieť si pozrieť len pre nejakú takú prvotnú informáciu, o čom ktorý materiál je predložený. Preto si dovoľujeme s pánom poslancom Martinom Klusom dať pozmeňujúci návrh k návrhu na uznesenie Národnej rady Slovenskej republiky k zmene Legislatívnych pravidiel tvorby zákonov a k zmene Elektronickej formy podávania a doručovania materiálov Národnej rade Slovenskej republiky. Zdôvodnenie ešte prečítam najprv: Čiže navrhuje sa zakotvenie ustanovenia, podľa ktorého bude Kancelária Národnej rady Slovenskej republiky povinná zabezpečiť zverejnenie jednotlivých materiálov s výnimkou tých, ktoré sa majú prerokovať neverejne, na svojom webovom sídle v podobe ich otvorenia prostredníctvom prekliknutia na stránku, na ktorej si bude možné obsah prečítať bez potreby jeho stiahnutia na pevný disk. Dôvodom predloženia tohto pozmeňujúceho návrhu je snaha zaviesť osvedčený model, aký používa Úrad vlády Slovenskej republiky na svojom webovom sídle. Prijatie tohto pozmeňujúceho návrhu uľahčí prácu poslancom, zamestnancom Kancelárie Národnej rady, ale aj širokej verejnosti. Teraz si dovolím prečítať samotný návrh. Čiže príloha č. 2 k uzneseniu Národnej rady Slovenskej republiky Elektronická forma podávania a doručovania materiálov Národnej rady Slovenskej republiky sa dopĺňa takto. Za bod 29 sa vkladá nový bod 30, ktorý znie: „30. Doterajší text v čl. 8 sa označuje ako odsek 1 a dopĺňa sa odsek 2, ktorý znie: „(2) Kancelária Národnej rady Slovenskej republiky zverejňuje na webovom sídle Národnej rady Slovenskej republiky v elektronickej podobe súbory, z ktorých pozostávajú parlamentné tlače. To sa nevzťahuje na materiály, ktoré majú byť prerokované na neverejnom zasadnutí Národnej rady Slovenskej republiky. Súbory podľa prvej vety zverejňuje Kancelária Národnej rady Slovenskej republiky na webovom sídle Národnej rady Slovenskej republiky aj spôsobom, aby ich obsah bol sprístupnený priamo online bez potreby jeho stiahnutia na pevný disk.“.“ Nasledujúce body sa primerane prečíslujú. Ďakujem pekne.
Blanár, Juraj, podpredseda NR SR (2020-11-24):
Pani poslankyňa Letanovská ako posledná s faktickou poznámkou. Nech sa páči.
Bugár, Béla, podpredseda NR SR (2016-09-20):
Pán poslanec Baránik.
Blanár, Juraj, podpredseda NR SR (2021-11-26):
Pán poslanec Šefčík.
Blanár, Juraj, podpredseda NR SR (2022-12-08):
Pán poslanec Marek Šefčík s faktickou poznámkou. Nech sa páči.
Kollár, Boris, predseda NR SR (2023-09-08):
Vážené pani poslankyne, vážení páni poslanci, otváram rokovanie 103. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 32 poslancov Národnej rady. Prosím, aby sme sa prezentovali a zistili, či sme schopní sa uznášať. Jedná sa o schôdzu, kde máme rušiť tie vydávané doklady utečencom. Tie povinné. (Body programu: návrh vlády na skrátené legislatívne konanie o vládnom návrhu zákona, ktorým sa mení zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 1773, a vládny návrh zákona, ktorým sa mení zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 1774.) (Prezentácia.) Zisťujem, že sa prezentovalo 65 poslancov. Národná rada nie je schopná sa uznášať, pretože nie je prítomná nadpolovičná väčšina všetkých poslancov. Odkladám začiatok schôdze o 30 minút, kedy opäť zistím prítomnosť poslancov. To znamená, že... 11.15 h budeme skúšať opäť, či je Národná rada uznášaniaschopná. (Prerušenie rokovania o 10.49 hodine.) (Pokračovanie rokovania o 11.15 hodine.)
Matovič, Igor, poslanec NR SR (2012-09-21):
Pán poslanec Baška, chcem vás podporiť vo vašom stanovisku, hoci som ho úplne celé nepočul na začiatku. Tiež si myslím, že je to zahrávanie sa zbytočne s ohňom. A viete, slovenská nátura je taká, že takýmto zákonom by sme dovolili jedno pivečko. Zoberiem bicykel, idem na jedno pivečko. No čo, dal som si ich päť, čo tam nechám ten bicykel? A myslím si, že naozaj takýmto spôsobom zbytočne by sme provokovali ľudí, aby na to pivko s tým bicyklom išli. A osobne si myslím, keď už na to pivko chce ísť, tak nech si ide peši, a kým potom zo šenku príde z pivka domov, tak aspoň vytriezvie. Takže myslím, že netreba urýchľovať presun opitého človeka smerom domov. A ja si myslím, že takto je to v poriadku, ako je súčasný stav.
K. Tóthová, poslankyňa: (2001-09-21):
I. Presperín, podpredseda NR SR: Prepáčte, pani poslankyňa. Vy ste sa hlásili do rozpravy ústne, takže pán poslanec Prokeš bude reagovať ešte na pána spoločného spravodajcu. Nech sa páči. J. Prokeš, poslanec: Ďakujem, pán predsedajúci, ja chcem upozorniť, že skutočne tento vzťah sa nedá porovnávať, teda vzťah Národnej rady a, povedzme, aj prezidenta a vzťah obecného zastupiteľstva a starostu, pretože právomoci, nie právomoci sú úplne iné. Skutočne sú iné. Prezident nie je štatutárom štátu, hej. A navyše, my prijímame v Národnej rade len zákony a rozhodnutia obecného zastupiteľstva sa veľmi málo týkajú pravidiel. Týkajú sa majetku. Takže je to o niečom úplne inom. Takže ja vás skutočne poprosím, aby ste to zvážili. Ďakujem. I. Presperín, podpredseda NR SR: Ďakujem. V rozprave vystúpi posledne prihlásený rečník pán poslanec Slafkovský.
Pellegrini, Peter, predseda NR SR (2014-12-11):
Ďakujem pekne. Dávam teraz slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Kollárovi. Nech sa páči, pán poslanec, máte slovo.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 137 prítomných, 106 za, 9 proti, 20 sa zdržalo, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán spravodajca.
Pellegrini, Peter, predseda NR SR (2015-07-02):
Veľmi pekne ďakujem, pán spravodajca. Na základe vašej informácie konštatujem, že Národná rada navrhuje Súdnej rade na členov disciplinárnych senátov kandidátov tak, ako ich uviedol overovateľ. Ukončujem rokovanie o tomto bode programu, zároveň prerušujem rokovanie Národnej rady Slovenskej republiky v tento deň. Budeme pokračovať zajtra o 9.00 hodine správou ministra obrany Martina Glváča o činnosti Vojenského spravodajstva a potom správa riaditeľa Slovenskej informačnej služby o správe SIS a v závere správou o činnosti Generálnej prokuratúry za rok 2014. Zároveň vám chcem pripomenúť, že zajtra prvé dva body budú prebiehať na neverejnej časti rokovania Národnej rady tak, že budú vypnuté aj prenosové prostriedky, bude odrušená sála, atď., aby ste s tým počítali. Ďakujem veľmi pekne. Prajem všetkým pekný večer. (Prerušenie rokovania o 18.29 hodine.)
Zmajkovičová, Renáta, podpredsedníčka NR SR (2013-03-25):
Ďakujem. Je všeobecný súhlas, aby sme preložili tieto body? Áno. Ďakujem pekne. Takže ďalším bodom programu je prvé čítanie o návrhu poslancov Gábora Gála, Andreja Hrnčiara a Františka Šebeja na vydanie zákona, ktorým sa dopĺňa zákon č. 544/2002 Z. z. o Horskej záchrannej službe v znení neskorších predpisov . Návrh zákona má tlač 423, návrh na jeho pridelenie na prerokovanie výborom je v rozhodnutí č. 404. Teraz dávam slovo poslancovi Gáborovi Gálovi, nech sa páči, aby ste zákon uviedli.
Žitňanská, Lucia, poslankyňa NR SR (2014-05-27):
Navrhujem, aby sa o novele ústavy hlasovalo ako o poslednom bode tejto schôdze.
Žiga, Peter, podpredseda NR SR (2024-09-26):
Ďalším vystupujúcim v rozprave je pán poslanec Štefunko.
Bugár, Béla, podpredseda NR SR (2016-09-07):
Nech sa páči, prezentujme sa a hlasujme. (Hlasovanie.) Prítomných 143 poslancov, za 105, proti 20, zdržalo sa 18 poslancov. Konštatujem, že tento návrh bol prijatý. Nech sa páči.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 138, za 95, proti 5, zdržalo sa 38. Sme v treťom čítaní. Otváram rozpravu v rámci tretieho čítania. Hlási sa niekto do rozpravy? Končím možnosť nahlásiť sa do rozpravy. Nech sa páči.
Pčolinský, Peter, poslanec NR SR (2017-11-30):
Ďakujem pekne. Môžme aj k veci už. Najprv zareagujem na kolegu Mazureka. Ja si, pán kolega, nemyslím, že toto je zmyslom toho zákona, ktorého, ako ste to vy prezentovali. Úprimne poviem, myslím že si to trochu nafúkol, prehnal a ten zákon je trošku o niečom inom. Nie je to o nejakej zlej Európskej únii. Sa zhodneme v mnohých veciach, čo sa týka Európskej únie a ich nezmyslov, ale tento návrh zákona ja osobne považujem za dobrý. Nie úplne dobrý, je tam čo ešte vylepšovať, ale podstata toho návrhu zákona je o tom, že sa znižujú napríklad limity na kontrolu finančných operácií v medzibankovom režime, to znamená, keď sa robia nejaké prevody a tak ďalej. Keď ideš do banky a vkladáš tam alebo urobíš transakciu, alebo poviem to inak, máš účet v banke, chodí ti tam výplata a zrazu ti tam príde 20-tisíc z nejakého účtu súkromného. Tých 20-tisíc tam trošku pobudne, potom ide niekde inde a tak ďalej a tak ďalej. Podľa súčasnej úpravy všetky takéto operácie nad 15-tisíc euro sú vyhodnocované ako neobvyklá finančná operácia. Tieto operácie automaticky vyhodnocuje nejaký software, ktorý v prípade, ak ten software vyhodnotí, že ide o neobvyklú finančnú transakciu, tak ju posunie ďalej orgánom, ktoré sa týmto zaoberajú. To je spravodajská, pán minister, spravodajská finančná jednotka, ktorá následne operatívnou činnosťou preveruje, odkiaľ prišli tie peniaze, kam išli, na čo boli použité, kto sú tie osoby. Lebo nie je normálne, ak zarábaš 600, 700, 800, 1000 euro oficiálne a zrazu tam je 20-tisíc, hej. A tento návrh zákona znižuje hranicu z 15-tisíc euro na 10, čo je, si myslím, že je úplne v poriadku. Znížme tú hranicu! Lebo mňa v tejto chvíli napadla, možno je to hlúposť, ale mnohí si spomínate, že keď pán Mečiar sa lúčil, mával, hovoril, že odchádza s korzičkou, a za pár mesiacov obrovská vila v hodnote, ja neviem, koľko to bolo, desiatky miliónov korún. Potom to mal problém vysvetľovať, dodnes to nebolo normálne vysvetlené. Ja si myslím, že takéto podobné, to možno som prehnal, podobné prípady by veľmi rýchlo zistili, odkiaľ prišli peniaze, kto mu ich dal a tak ďalej a tak ďalej. Čiže to je jedna z týchto vecí. Ďalšia vec je, že dnes máš v banke takú, sa to volá customer group, triedu klienta, ktorý má tam účet, a volá sa to, že politicky exponovaná osoba. To znamená, že tento zákon ozaj sprísňuje pravidlá pre politikov nielen súčasných, ale aj bývalých, a kontroluje tie finančné toky aj u politikov. Je to tam vyslovene v zákone definované „politicky exponované osoby“. (Prerušenie vystúpenia predsedajúcou.)
Holečková, Martina, poslankyňa NR SR (2024-05-09):
Ďakujem veľmi pekne. Peter, ja ti ďakujem. Ďakujem ti za to, že na tieto veci poukazuješ a úprimne chceš zlepšiť zdravotníctvo na Slovensku. Pán minister Raši na teba za mňa podlo a prízemne útočil a myslím si, že takéto slová a takéto útoky nepatria na takéto plénum, na takúto pôdu. Hovoril, že liečiš ľudí v Rakúsku. Áno, liečiš ľudí a musím povedať na rozdiel od pána Rašiho a jeho strany, ktorá tu dvanásť rokov devastovala zdravotníctvo, dvanásť rokov kašlali na zdravie ľudí na Slovensku a obetovali ho, obetovali kvalitné zdravotníctvo pre vlastné kšefty a kšefty pre svojich blízkych ľudí. A už sa nejdem pýtať, koľko nových nemocníc, zariadení či personálu sme mohli mať za tie peniaze, ktoré sa rozkradli počas digitalizácie za onoho známeho lídra digitalizácie. A takto si, pán minister, vy dovolíte urážať pána Stachuru? Peter, ja ti naozaj ďakujem za to, že liečiš ľudí a snažíš sa na Slovensko priniesť niečo, čo v zahraničí funguje. Chcem však vyzvať aj vás, kolegovia, že vráťme sa k tomu, k tej podstate, k tomu bodu, ktorý tu dneska riešime, a to je odvolávanie pani ministerky, ktorá svojou niekoľkomesačnou prácou ukázala, že nezvláda jednoducho vedenie ministerstva zdravotníctva, je nekompetentná a toto sú tie hlavné dôvody, prečo musí dneska skončiť, a preto sa o tom rozprávajme a nie tu útočme na Petra Stachuru. Ďakujem veľmi pekne.
Figeľ, Ján, podpredseda NR SR (2015-03-17):
Na vystúpenie pána poslanca sú tri faktické. Nech sa páči, Otto Brixi. Štyri aj, áno.
Senko, Ján, poslanec NR SR (2019-05-13):
Teraz dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali ihneď. Prosím, dajte o tomto mojom návrhu, pán predsedajúci, hlasovať.
Hrnčiar, Andrej, podpredseda NR SR (2016-12-07):
Pani podpredsedníčka Nicholsonová, nech sa páči.
Hraško, Igor, poslanec NR SR (2013-06-26):
Ďakujem pekne. Pán kolega, ja v tom nevidím absolútne žiadny problém, pretože tento zákon to ukladá nie tým podnikom, ktoré už majú uzatvorené zmluvy, a môže ich byť aj päťtisíc, ale práve takým, ktorí by takéto podniky chceli skupovať. To znamená, že ten, ktorý by chcel kúpiť takýto poľnohospodársky podnik alebo jeho väčšinový podiel, tak až v tom prípade je povinný a, samozrejme, musí niesť to riziko, keď chce taký veľký podnik kúpiť, aby niesol to riziko, že musí rozoslať tým vlastníkom pôdy listy o tom, že sa takéto vlastníctvo zmenilo. Takže to nevyrába problémy súčasným podnikom, ale až tým, ktorí by ich chceli pokupovať. A tuná ide o to riziko, povedzme si na rovinu, že sa tuná hrnú zahraniční investori, ktorí majú záujem o práve o takéto podniky. Takže myslím si, že je v záujme nás občanov Slovenskej republiky, aby sme si túto pôdu len tak ľahko nedali a pokiaľ taký podnik chce skúpiť slovenský poľnohospodársky podnik, tak nech má tú povinnosť oznámiť to aj tým päťtisíc vlastníkom, aj s tou nevysporiadanou pôdou. Takže v tomto, si myslím, že problém nie je, ktorý ste popísali. Ďakujem.
Čekovský, Kristián, poslanec NR SR (2023-02-08):
Ďakujem pekne. Ja by som chcel poprosiť členov výboru pre kultúru a médiá, 12.30 h pokračujeme v rokovaní výboru v rokovacej miestnosti výboru. Ešte predtým o 12.05 h bude otváranie obálok prihlásených kandidátov do Rady RTVS. Na tomto otváraní je účasť dobrovoľná, takže tam kolegovia môžu, nemusia byť. Ale 12.30 h sa začína výbor.
Frešo, Pavol, poslanec NR SR (2013-09-17):
Ďakujem veľmi pekne, pán predsedajúci. Veľmi pekne by som chcel dať taký návrh procedurálny, aby ste dali o ňom hlasovať, aby bola vyhlásená prestávka dovtedy, než sem príde kompletne celá vláda, tak ako sa to sluší a patrí na odvolávaní vlády. (Potlesk.) Pán predseda, rád by som tento svoj návrh zdôvodnil. Je to predsa úplne jednoduché, nikdy v histórii sa nestalo, aby tá úroveň klesla takto hlboko, že vláda napľuje opozícii do očí, že jednoducho vstane a odíde práve uprostred takéhoto aktu, ani si nevypočuje faktické poznámky. Vy takisto ste spoluzodpovedný za to, čo sa dialo na balkóne. Ľudia sú maximálne nervózni a sú nervózni práve z tej arogancie, ktorú tu predvádzate po celej krajine. Tak vás veľmi pekne poprosím, vydajte jasný signál všetkým ľuďom smerom nadol v štátnej správe aj vo verejnej správe, že slušnosť zasa je tu späť a že ide to odtiaľto z parlamentu. Veľmi pekne poprosím, aby aj vaši ľudia hlasovali za, aby vyliezli z bufetu, aby vyliezli zo svojich kancelárií a urobili niečo pre poriadok na Slovensku, pre kľudnú atmosféru. Ďakujem veľmi pekne. (Potlesk.)
Danko, Andrej, predseda NR SR (2019-10-28):
S reakciou poslanec Poliačik.
Ďuriš Nicholsonová, Lucia, podpredsedníčka NR SR (2017-06-14):
Ďakujem veľmi pekne pánovi poslancovi. Neregistrujem na vaše vystúpenie žiadnu faktickú poznámku. Týmto ukončujem rozpravu. Chcem sa opýtať pána navrhovateľa, či v rámci záverečného slova. Nie je tomu tak. (Reakcia z pléna.) Pardon, prepáčte, pardon, áno, ospravedlňujem sa. Pán poslanec Galko, ešte chvíľku si poseďte. Otváram možnosť prihlásiť sa ústne do rozpravy. Končím možnosť prihlásiť sa. Pán poslanec Heger. Takže nech sa páči.
Ďuriš Nicholsonová, Lucia, podpredsedníčka NR SR (2018-10-24):
Pán poslanec Kresák.
Laššáková, Jana, podpredsedníčka NR SR (2012-05-16):
V reakcie na faktické poznámky pán poslanec Kolesík, nech sa páči.
Baláž, Radovan, poslanec NR SR (2018-09-13):
Ďakujem pekne za slovo. Vážené kolegyne, kolegovia, na rokovanie Národnej rady mi dovoľte predložiť návrh za skupinu poslancov Národnej rady na vydanie zákona, ktorým sa dopĺňa zákon č. 301/2005 Z. z. Trestný poriadok. Podľa § 2 ods. 5 Trestného poriadku, ktorý ustanovuje základné zásady trestného konania, prokurátor je povinný stíhať všetky trestné činy, o ktorých sa dozvedel, ak tento zákon, medzinárodná zmluva vyhlásená spôsobom ustanoveným zákonom alebo rozhodnutie medzinárodnej organizácie, ktorým je Slovenská republika viazaná, neustanovuje inak. Účelom tejto novely Trestného poriadku je posilniť vlastnú rozhodovaciu činnosť orgánov činných v trestnom konaní a súdov pri rozhodovaní o anonymných podaniach. Zrušenie doterajšej povinnosti orgánov činných v trestnom konaní a súdov vybavovať aj anonymné podania a podania, ktoré sú označené nepravdivými, neúplnými alebo neoveriteľnými údajmi o totožnosti odosielateľa, prispeje na jednej strane k zefektívneniu činnosti orgánov činných v trestnom konaní a súdov a na strane druhej k ochrane práv a zákonom chránených záujmov dotknutých osôb pred šikanóznymi anonymnými podaniami. Uvedené sa týka aj anonymných trestných oznámení. V súčasnosti, ak je podané anonymné trestné oznámenie a orgán činný v trestnom konaní zistí, že je potrebné ho doplniť, nemôže postupovať zákonom ustanoveným spôsobom, t. j. oznamovateľa nemôže predvolať na doplnenie alebo spresnenie trestného oznámenia, nemôže si od neho vyžiadať potrebné písomné podklady, ani ho v zákonom ustanovenej lehote informovať, akým spôsobom bola vec ukončená. Prijatím navrhovanej právnej úpravy sa eliminuje zbytočná zaťaženosť orgánov činných v trestnom konaní a súdov vybavovaním rôznych neopodstatnených anonymných podaní. Predkladaný návrh zákona nemá žiadny vplyv na rozpočet verejnej správy, vplyvy na podnikateľské prostredie, sociálne vplyvy, vplyvy na životné prostredie a ani vplyvy na informatizáciu spoločnosti a služby verejnej správy pre občana. Predkladaný návrh je v súlade s Ústavou Slovenskej republiky, ústavnými zákonmi a ostatnými všeobecne záväznými predpismi Slovenskej republiky. Ďakujem pekne.
Šeliga, Juraj, podpredseda NR SR (2020-12-02):
(Povedané pred pokračovaním 18. schôdze.) Minútku, páni poslanci, vás poprosím, pán minister je už vo výťahu. (Pauza do príchodu ministra.)
Ďurovčík, Emil, poslanec NR SR (2018-11-27):
Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výboru Národnej rady o výsledku prerokovania zákona z 23. októbra 2018, ktorým sa mení a dopĺňa zákon o podpore cestovného ruchu, vráteného prezidentom Slovenskej republiky na opätovné prerokovanie Národnou radou Slovenskej republiky. Výbor Národnej rady ako gestorský výbor podáva Národnej rade spoločnú správu výborov o výsledku prerokovania zákona z 23. októbra 2018, ktorým sa mení a dopĺňa zákon o podpore cestovného ruchu, vráteného prezidentom Slovenskej republiky na opätovné prerokovanie. Národná rada schválila dňa 23. októbra 2018 zákon, ktorým sa mení a dopĺňa zákon o podpore cestovného ruchu. Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade uvedený zákon na opätovné prerokovanie a vo svojom rozhodnutí z 8. novembra 2018 č. 4076 uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky. Na základe toho predseda rozhodnutím č. 1252 z 9. novembra 2018 pridelil zákon na opätovné prerokovanie týmto výborom: ústavnoprávnemu výboru, Výboru Národnej rady pre financie a rozpočet. Ako gestorský výbor určil výbor pre financie a rozpočet. Výbory Národnej rady prerokovali uvedený zákon v lehote určenej predsedom Národnej rady. Prezident Slovenskej republiky vo svojom rozhodnutí z 8. novembra 2018 v časti II uviedol dôvody na vrátenie zákona. Určené výbory zaujali k navrhovaným zmenám, ktoré sú uvedené v časti III rozhodnutia prezidenta Slovenskej republiky a k vrátenému zákonu nasledovné stanoviská: Výbor pre financie a rozpočet odporučil Národnej rade zákon schváliť v pôvodnom znení. Za ďalšie, Ústavnoprávny výbor neprijal uznesenie, nakoľko návrh uznesenia nezískal súhlas nadpolovičnej väčšiny všetkých poslancov. Gestorský výbor prijal odporúčanie pre Národnú radu s tým, že o tomto zákone treba hlasovať, a to o pripomienkach prezidenta uvedených v časti II tejto správy so stanoviskom gestorského výboru neschváliť. Ďalej o zákone z 23. októbra 2018, ktorým sa mení a dopĺňa zákon o podpore cestovného ruchu ako o celku schváliť v pôvodnom znení. Spoločná správa výborov bola schválená uznesením výboru pre financie a rozpočet č. 371 z 26. novembra 2018. Výbor určil mňa za spoločného spravodajcu výborov, súčasne ma poveril informovať Národnú radu o výsledku rokovania výborov. Ďakujem, pán predsedajúci, prosím, otvorte rozpravu.
Šimečka, Michal, podpredseda NR SR (2024-01-24):
Vážené panie poslankyne, vážení páni poslanci, pokračujeme v popoludňajšom rokovaní 22. dňa šiestej schôdze Národnej rady Slovenskej republiky v prerušenej rozprave o návrhu vlády na skrátené legislatívne konanie o vládnom návrhu zákona, ktorým sa mení a dopĺňa Trestný zákon (tlač 105). Poprosím ministra spravodlivosti alebo niekoho iného z navrhovateľov, aby zaujal určené miesto, a spravodajcu z ústavnoprávneho výboru pána poslanca Gašpara alebo niekoho namiesto neho, aby zaujal miesto určené pre spravodajcov. Už je tomu tak. A dnes dopoludnia pred obedňajšou prestávkou nedokončila svoje vystúpenie do rozpravy ústne prihlásená pani poslankyňa Dana Kleinert, ktorej tejto odovzdávam slovo. (Pokračovanie rokovania o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 105.)
Kéry, Marián, poslanec NR SR (2020-11-26):
Ďakujem za slovo. Chcel by som pripomenúť členom zahraničného výboru, že rokovanie sa uskutoční dnes o 12.05 hod. v miestnosti č. 149.
Paška, Pavol, predseda NR SR (2012-10-25):
Ďakujem vám, pán predseda vlády. Pätnásť minút, ktoré sú určené na vaše odpovede, ste vyčerpali. Budeme pokračovať teraz otázkami na členov vlády. Prvá je otázka na pani ministerku zdravotníctva Zuzanu Zvolenskú a položil ju pán poslanec Zajac a znie: „Pani ministerka, počas nedávnej rozpravy k vládnemu návrhu novely o hazardných hrách obhajoval podpredseda vlády a minister financií gambling, t. j. patologické hráčstvo ako základné ústavné právo v Slovenskej republike. Do 10. marca 2012, kedy boli posledné parlamentné voľby, bola diagnóza patologického hráčstva súčasť medzinárodnej klasifikácie chorôb, ktorá ho zaradila medzi návykové a impulzívne poruchy. Kedy odstúpila socialistická vláda Roberta Fica od celosvetovo akceptovanej a WHO rešpektovanej medzinárodnej štatistickej klasifikácie chorôb a príbuzných zdravotných problémov? Odkedy akceptuje vaša vláda návykovú a impulzívnu poruchu ako základné ústavné právo občanov?“ Poprosím vás, pani ministerka, o odpoveď.
Hort, Milan, podpredseda NR SR (2010-10-13):
Ďakujem, pani ministerka. Teraz dávam slovo spoločnému spravodajcovi z výboru pre verejnú správu a regionálny rozvoj pánovi poslancovi Alexandrovi Slafkovskému, aby informoval Národnú radu Slovenskej republiky o výsledku rokovania výborov a aby odôvodnil návrh a stanovisko gestorského výboru. Pán spravodajca, nech sa páči.
Sulík, Richard, predseda NR SR (2010-12-02):
Ďakujem. S faktickými poznámkami sa neprihlásil nikto. Slovo má ďalší rečník, pán poslanec Jahnátek.
Klus, Martin, poslanec NR SR (2018-02-06):
Ďakujem veľmi pekne kolegovi za tieto príklady, opäť len potvrdil to, o čom sme tu hovorili už pri predchádzajúcich vystúpeniach. A rád by som len na upresnenie, začiatok jeho príspevku hovoril o tom, že sme za budovanie lepšieho podnikateľského prostredia, čo je, samozrejme, pravda, ale prvý, ktorý s tou myšlienkou prišiel v rozprave, bol kolega Edo Heger, ktorý nie je síce z nášho poslaneckého klubu. Alebo teda ešte o niečom neviem, Edko? Viem, že si srdcom liberál, ale mám taký pocit, že zatiaľ si ešte neprestúpil. Takže len na upresnenie táto záležitosť. Ďakujem.
P. Paška, predseda NR SR: (2010-03-03):
(Hlasovanie.) 134 prítomných, 3 boli za, 96 proti, 33 sa zdržalo, 2 nehlasovali. Tieto návrhy sme neschválili.
Sulík, Richard, predseda NR SR (2011-02-08):
Ďakujem pekne. A slovo má pán poslanec Golian.
Pellegrini, Peter, predseda NR SR (2015-11-12):
Ďakujem veľmi pekne, pán podpredseda. Budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od pána poslanca Zajaca, ktorú položil ministrovi dopravy, výstavby a regionálneho rozvoja Slovenskej republiky pánovi Jánovi Počiatkovi a znie: „Pán minister, bude možné od 1. januára 2016 si zakúpiť elektronickú diaľničnú známku?“ Nech sa páči, pán minister.
M. Číž, podpredseda NR SR: (2007-06-22):
(Hlasovanie.) Prítomných 139 poslancov, za návrh 94 poslancov, zdržali sa 43 poslanci, nehlasovali 2 poslanci. Vážené kolegyne, kolegovia, tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tohto tretieho čítania. Ďakujem, nehlási sa nikto. Uzatváram preto rozpravu a vyhlasujem ju za skončenú. Nech sa páči, pán spravodajca.
Blanár, Juraj, podpredseda NR SR (2023-05-05):
Pán spravodajca? Nemá záujem, takže budeme hlasovať o tomto návrhu zákona o 11. hodine dnes. (Reakcie z pléna.) Prepáčte, dnes sa nehlasuje. Som taký nastavený, aby sme hlasovali a posúvali to dopredu, takže v utorok o 11. hodine budeme hlasovať o tomto návrhu zákona. Prerušujem rokovanie o tomto bode programu a pristúpime k ďalšiemu, ktorým je 196. bod a je to prvé čítanie návrhu poslancov Jána Richtera a Richarda Takáča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Je to pod tlačou 1648, návrh na pridelenie výborom je pod č. 1711. Dávam slovo pánovi poslancovi Jánovi Richterovi, aby tento návrh za skupinu poslancov v pléne uviedol. Nech sa páči. (Rokovanie o návrhu poslancov Národnej rady Slovenskej republiky Jána Richtera a Richarda Takáča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1648.)
Pellegrini, Peter, predseda NR SR (2014-12-04):
Ďakujem veľmi pekne, pán podpredseda. Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, je to pán poslanec Tibor Glenda.
Puci, Róbert, poslanec NR SR (2022-06-16):
Ďakujem veľmi pekne. Pán predseda, musím povedať, že absolútne súhlasím s tvojim vystúpením a hlavne s jeho záverom. Tiež si myslím, že dnes sme tu nemali odvolávať ministra hospodárstva Richarda Sulíka, ale dnes sme mali odvolávať predsedu vlády Eduarda Hegera a tým pádom aj celú vládu, lebo treba si uvedomiť, že táto vláda za svoje dva roky fungovania na Slovensku pre Slovensko a pre občanov Slovenska nespravila absolútne nič. A ľudia si zaslúžia možnosť na reparát, aby tie voľby boli čo najskôr, aby sme Slovensko vrátili naspäť do tých správnych koľají. Takže ďakujem za tvoje vystúpenie a súhlasím s tým, že nie je to len o Richardovi Sulíkovi, ale je to o celej vláde.
Grendel, Gábor, podpredseda NR SR (2022-09-30):
Vyhlasujem rozpravu za skončenú. Želá si záverečné slovo pán navrhovateľ? Nech sa páči.
Zmajkovičová, Renáta, podpredsedníčka NR SR (2014-07-08):
Pán poslanec Mikuš, nech sa páči, vystúpi v rozprave.
Dvořák, Oskar, poslanec NR SR (2024-02-27):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Matovič, Igor, poslanec NR SR (2012-06-27):
Daniel, ja by som chcel iba pripomenúť, lebo myslím si, že úplne tak to nezaznelo, si hovoril o tom, že v referende vlastne ľudia povedali, aký majú názor na otázku imunity, ale strana SaS organizovala referendum iba o zrušení priestupkovej imunity, nič viac.
Hrnčiar, Andrej, podpredseda NR SR (2017-03-28):
Pani poslankyňa Zemanová.
Šimečka, Michal, podpredseda NR SR (2024-02-01):
Ďakujem. V tom prípade teda ideme na otázku číslo 5, ktorá je od poslanca Migaľa, ktorého nevidím v tejto chvíli v sále. Čiže otázka číslo 6 od pani poslankyne Záborskej na ministerku zdravotníctva pani Dolinkovú a tá otázka znie: „Nezávislosť rozhodnutí vo verejnej správe priamo závisí od nezávislosti prostredia, v ktorom sa pripravujú podklady pre takéto rozhodnutia. Ako môže verejnosť dôverovať ministerstvu zdravotníctva, že urobí nezávislé rozhodnutie o národnej nemocnici, ktorá má slúžiť občanom celého Slovenska, ak podklady pre toto rozhodnutie boli financované a priamo ovplyvňované súkromným hráčom v zdravotníctve Penta Hospitals International, ktorého záujmy vo vzťahu k národnej univerzitnej nemocnici sú v priamom rozpore so záujmami štátu?“ Pani ministerka.
Ďurica, Ondrej, poslanec NR SR (2021-02-25):
Ďakujem za slovo. Ťažko po tých mnohých faktických celkom konštruktívne reagovať, pretože mnohé myšlienky tu boli už povedané. Ja si myslím, že Milan Mazurek povedal kopec, kopec zásadných vecí. Samozrejme, tá reakcia koaličných poslancov je úplne, úplne jasná, ja to úplne chápem, pretože ťažko sa na to argumentuje, ťažko sa na to odpovedá, reaguje nejak konštruktívne, vecne. Ja zopakujem to, čo som povedal včera pred skončením schôdze. My sa tu stále točíme v nejakých, v nejakých diskusiách a debatách, ktoré občanom nijako nepomáhajú. Ja nechápem, prečo tu naozaj nesedí minister zdravotníctva a ďalší ministri zodpovední, opakujem ako včera, česť pani ministerke, za to, že tu je. Ale pokiaľ tie opozičné pripomienky sú tak scestné, pokiaľ sú naozaj mimo realitu a pokiaľ si vládni poslanci alebo vláda myslia a má istotu v tom, čo robí, tak jednoducho je najlepšie spraviť to, že sem posadí ministrov za jednotlivé rezorty a všetky tieto dohady a všetky tieto fikcie a konštrukcie, ktoré tu podľa vás opozícia namieta, tu jednoducho tí ministri celkom jasne nielen nám, ale aj občanom vysvetlia a vyjasnia. Lebo ja si nemyslím, že sme tu odborníci kalibru ministra zdravotníctva, ministra vnútra a jednoducho dokážeme všetky tieto, tieto oblasti vysvetliť a dať všetkým poslancom Národnej rady jasný argument a jasný dôvod na to, aby za toto predĺženie núdzového stavu zahlasovali. Takže toto mi tu chýba, títo odborníci a títo jednotliví ministri zodpovední za svoje rezorty a tí nech vysvetľujú a nech nám dávajú jednoducho argumenty... (Prerušenie vystúpenia časomerom.)
Matovič, Igor, poslanec NR SR (2011-04-05):
Pán poslanec Janiš, oceňujem, že ste pomenovali správne, napr. pri predaji tej prešovskej teplárne, že sa tu niekto tvári, že neprivatizoval a v skutočnosti privatizoval. Ale trošku vám teda vyčítam, že ste zabudli napr. na takú kauzu Kovošrot, ktorá, si myslím, že dosť jednoznačne hovorí o tom, akých kvalitných ľudí máme v opozícii. Pripomeniem vám ju a stačí si ju pozrieť na googlei, zadať Kaliňák a Kovošrot, a v momente to máte. To bola taká kauzička, kde bol nejaký podnik Kovošrot s majetkom 158 mil. a ktorú nejako záhadne pán Kaliňák alias Kovošrot kúpil za 25 mil., hoci ponuka v konkurze bola vyššia na 51 mil. A potom nejako záhadne túto firmu predal znovu pôvodnému majiteľovi a štát prišiel o 58 mil. korún, ktorý bol dlh tejto firmy vo Fonde národného majetku. Jednoducho minister vnútra predošlej vlády, čiže človek postavený na piedestál, bol schopný sa podujať za bieleho koňa a vykonávať robotu, špinavú robotu bieleho koňa na to, aby vytuneloval firmu a okradol štát o 58 mil. korún. Potom sa nečudujme, že jednoducho sme v takej ekonomickej situácii, ako sme, a že musíme splácať dlhy po týchto ľuďoch.
Kotleba, Marian, poslanec NR SR (2020-04-02):
Ďakujem za slovo. Pán poslanec Dostál, vy ste na začiatku svojho vystúpenia spomenuli, že teda aj náš klub poslanecký mal podozrenie, že pri tom predošlom balíku alebo návrhu, že premiér chce odpočúvať a sledovať celé Slovensko. No, prešlo len pár dní, pán poslanec, a my už vieme a celé Slovensko vie, že Matovič ako premiér nechce celé Slovensko sledovať, ale ho chce celé vypnúť.
Marcinčin, Radovan, poslanec NR SR (2021-11-30):
Vážený pán predseda, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený za spravodajcu k návrhu uvedeného zákona, tlač 732. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci, Výbor Národnej rady Slovenskej republiky pre vzdelávanie, vedu, mládež a šport, Výbor Národnej rady Slovenskej republiky pre kultúru a médiá a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 28. januára 2022 a gestorský výbor do 31. januára 2022. Prosím, pán predseda, otvorte všeobecnú rozpravu.
Viskupič, Jozef, poslanec NR SR (2012-06-19):
Ďakujem, pán predseda. Dovoľujem si predniesť návrh podľa § 21 rokovacieho poriadku týkajúci sa účasti iných osôb, a to na základe veci, o ktorej sme jednali na výbore (kultúra a médiá), ako aj na základe predneseného návrhu pani podpredsedníčky parlamentu o odvolávaní generálnej riaditeľky Rozhlasu a televízie Slovenska, a to v tom zmysle, aby sa mohla zúčastniť rokovania schôdze, aby mohla vystúpiť pred plénom na schôdzi. Ďakujem.